En bels países s'emplega una mena de trens ta o tresporte intermodal de mercancías en que os camions plegan por carretera dica la gara e dimpués puyan a un vagón especial d'o tren, ta baixar ya en o lugar de destín e continar o suyo trachecto por carretera. Iste sistema de tresporte se conoixe en anglés como "piggy-back" (literalment á cuestas) e se fa servir por eixemplo en o tónel d'o Canal d'a Manga entre Anglaterra e Francia u en o tresporte transalpín entre iste zaguer país e Italia, ta evitar a orografía d'os Alpes. Istos trens son creixendo en importancia en o tresporte de mercancías estatounitense ya que no cal fer modificacions especials en os vehiclos que s'han de tresportar, pero ofreixen muita más flexibilidat. Una atra alternativa de tresporte intermodal tamién son os roadrailers, remolques de camión especialment disenyatos ta estar fesicament unitos a un tren, metendo a los trailers un eixe ("bogie") que lis premite rodar por as vías.